1.pielikums

**Tehniskā specifikācija tirgus izpētei**

 **“Obligāto veselības pārbaužu veikšana”**

Obligāto veselības pārbaužu veikšanai saskaņā ar 2009. gada 10. marta Ministru kabineta noteikumiem Nr.219 „Kārtība, kādā veicama obligātā veselības pārbaude” (turpmāk – Noteikumi), nodrošināt:

1. Noteikumu 1. un 2. pielikumā norādīto ārstu-speciālistu darbību vienas medicīnas iestādes ietvaros vienas darba dienas laikā.
2. Noteikumu 1. un 2. pielikumā norādīto, pirmreizējām veselības pārbaudēm nepieciešamo laboratorisko un funkcionālo izmeklējumu nodrošināšanu vienas medicīnas iestādes ietvaros vienas darba dienas laikā.
3. Obligātās veselības pārbaudes kartes aizpildīšanu divos eksemplāros, vienu aizpildītu eksemplāru izsniedzot obligātās veselības pārbaudes veicējam, otru atstājot medicīnas iestādē.
4. **Operatīvu informācijas apmaiņu starp personu, kura nosūtīta uz obligāto veselības pārbaudi, pasūtītāju (tā pilnvarotiem pārstāvjiem) un medicīnas iestādi (norādot medicīnas iestādes pilnvarotu personu, ar kuru pasūtītājs var sazināties telefoniski un e-pastā).**
5. Veicot obligātās veselības pārbaudes, izpildītājs ievēro un izpilda Ministru kabineta 2009. gada 10. marta noteikumu Nr.219 „Kārtība, kādā veicama obligātā veselības pārbaude” 38. punktā noteikto un pieņem no personas pēdējā gada laikā veikto veselības stāvokļa pārbaužu, izmeklējumu, analīžu un speciālistu atzinumu iesniegtos dokumentus, lai sniegtu atzinumu par personas veselības stāvokļa atbilstību veicamajam darbam. Šādā gadījumā personu nenosūta atkārtoti veikt tos izmeklējumus, analīzes vai konsultācijas, kuru rezultāti par pēdējo gadu ir pieejami un izmantojami veselības stāvokļa noteikšanai un novērtēšanai un šo summu neieskaita pakalpojuma cenā.
6. Veicot obligātās veselības pārbaudes, izpildītājs īpaši ievēro un izpilda Ministru kabineta 2009. gada 10. marta noteikumu Nr. 219 „Kārtība, kādā veicama obligātā veselības pārbaude” 45.1. un 49. punktā noteikto, norādot pasūtītājam skaidri saprotamus un izpildāmus ieteikumus (piemēram, atļauts strādāt X% slodzi, aizliegts darbs augstumā u.c.).
7. Veiktais pakalpojums tiek fiksēts rēķina pielikumā, kur norāda OVP veikušo personu vārdu, uzvārdu, OVP veikšanas datumu un summu. Pasūtītājam rēķinu par iepriekšējā mēnesī veiktajām veselības pārbaudēm iesniegt līdz nākošā mēneša 15. datumam.
8. Pakalpojuma pieejamību medicīnas iestādē un tās filiālēs vismaz piecas darba dienas nedēļā izpildītāja darba laika ietvaros ne mazāk kā astoņas stundas četras darba dienas nedēļā (no pirmdienas līdz ceturtdienai) un ne mazāk kā četras stundas vienu darba dienu nedēļā (piektdiena) Rīgas pilsētas robežās, kur iespējama auto novietošana vai sabiedriskā transporta pieejamība.
9. OVP veikšanai iepriekšēju pierakstu ne ilgāku kā nākošā darba diena.
10. Iesniegt pakalpojuma izmaksas atbilstoši finanšu piedāvājuma formā (excell) 1. un 2. tabulā norādītajiem pakalpojumu veidiem.